Timbédra

Timbédra () on kaupunkikunta ja samannimisen departementin eli moughataan hallinnollinen keskus Hodh Charguin alueella Mauritaniassa. Se sijaitsee 105 kilometriä alueen pääkaupungista Némasta länteen. Kunnassa on 17 800 ja sen keskustaajamassa 14 100 asukasta (vuonna 2013, väestönlaskenta).

Timbédran moughataan pinta-ala on 9 100 neliökilometriä. Siihen kuuluu viisi kuntaa: Bousteila, Hassi Mhadi, Koumbi Saleh, Timbedra ja Touil. Vuonna 2013 moughataassa oli 79 100 asukasta.

Noin 50 kilometriä Timbédrasta etelään sijaitsevat muinaisen Ghanan pääkaupunkina pidetyn Koumbi Salehin rauniot.

Lähteet

Hodh Charguin alue
Mauritanian kaupungit